Title: กฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภท ในพื้นที่บางส่วนในท้องที่ตำบลผาสิงห์ ตำบลในเวียง ตำบลไชยสถาน ตำบลดู่ใต้ อำเภอเมืองน่าน และตำบลฝายแก้ว ตำบลม่วงตึ๊ด ตำบลท่าน้าว กิ่งอำเภอภูเพียง
อำเภอเมืองน่าน จังหวัดน่าน พ.ศ. 2547 (เล่มที่ 2)

กฎกระทรวง

กฎกระทรวง
กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด
หรือบางประเภท ในพื้นที่บางส่วนในท้องที่ตำบลผาสิงห์ ตำบลในเวียง
ตำบลไชยสถาน ตำบลดู่ใต้ อำเภอเมืองน่าน และตำบลฝายแก้ว
ตำบลม่วงตึ๊ด ตำบลท่าน้าว กิ่งอำเภอภูเพียง
อำเภอเมืองน่าน
จังหวัดน่าน
พ.ศ.
๒๕๔๗[๑]

อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้

ข้อ ๑  ในกฎกระทรวงนี้
อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชน
บริเวณที่ ๑ หมายความว่า พื้นที่บริเวณดังต่อไปนี้
ทิศเหนือ  จดเขตป่าไม้ถาวรตามมติคณะรัฐมนตรีป่าถ้ำผาตูบ ตรงจุดที่ถนนสาธารณะไม่ปรากฏชื่อ ฟากใต้ บรรจบกับทางหลวงแผ่นดินหมายเลข ๑๐๘๐ ถนนไปอำเภอท่าวังผา เป็นเส้นเลียบถนนสาธารณะไม่ปรากฏชื่อ ฟากใต้ ไปทางทิศตะวันออกบรรจบแนวเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑๐๘๐ เป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑๐๘๐ บรรจบกับแนวเขตทหาร เป็นเส้นเลียบแนวเขตทหารลงมาทางทิศใต้และทิศตะวันออกเฉียงเหนือ เป็นเส้นตรงขึ้นไปบรรจบกับศูนย์กลางห้วยส้มป่อย เป็นเส้นตรงไปทางทิศตะวันออกจนถึงจุดที่ห้วยส้มป่อย ฝั่งใต้ บรรจบกับแม่น้ำน่าน ฝั่งตะวันตก เป็นเส้นตั้งฉากระยะ ๒๐๐ เมตร กับริมแม่น้ำน่าน ฝั่งตะวันตก
ทิศตะวันออก  เป็นเส้นขนานระยะ ๒๐๐ เมตร กับแม่น้ำน่านฝั่งตะวันตก ไปทางทิศใต้ถึงฝั่งเหนือของลำน้ำต้วน  เป็นเส้นตั้งฉากกับทางหลวงแผ่นดินหมายเลข ๑๑๖๙ ฟากตะวันออก เป็นเส้นเลียบทางหลวงแผ่นดินหมายเลข ๑๑๖๙ ฟากตะวันออก แนวเขตทหาร ลำน้ำส้าน ฝั่งตะวันออก บรรจบแนวเส้นขนาน ระยะ ๑,๐๐๐ เมตร กับแม่น้ำน่าน ฝั่งตะวันออก เป็นเส้นขนานระยะ ๑,๐๐๐ เมตร กับแม่น้ำน่านฝั่งตะวันออก ไปทางทิศตะวันตกเฉียงใต้จนจดห้วยแหด ฝั่งตะวันออก ตรงจุดที่อยู่ห่างตามแนวเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๑๑๖๘ เป็นเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๑๑๖๘ ไปทางทิศตะวันออกเฉียงใต้ บรรจบกับเส้นตรงที่ต่อจากแนวเส้นขนานระยะ ๑,๗๕๐ เมตร กับศูนย์กลางถนน รพช. นน. หมายเลข ๑๑๐๐๘ เป็นเส้นขนานระยะ ๑,๗๕๐ เมตร กับศูนย์กลางถนน รพช. นน. หมายเลข ๑๑๐๐๘ ไปทางทิศตะวันตกเฉียงใต้ บรรจบแนวเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๑๑๖๘ เป็นเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๑๑๖๘ ไปทางทิศตะวันตกเฉียงเหนือ จนบรรจบแนวเส้นขนานระยะ ๕๐๐ เมตร กับศูนย์กลางถนน รพช. นน. หมายเลข ๑๑๐๐๘ เป็นเส้นขนานระยะ ๕๐๐ เมตร กับศูนย์กลางถนน รพช. นน. ๑๑๐๐๘ ไปทางทิศตะวันตกเฉียงใต้ และทิศใต้จนบรรจบร่องหนองแดง
ฝั่งใต้
ทิศใต้  เป็นเส้นเลียบร่องหนองแดงฝั่งใต้จนถึงศูนย์กลางแม่น้ำน่าน เป็นเส้นเลียบศูนย์กลางแม่น้ำน่านบรรจบแนวเส้นตั้งฉากกับศูนย์กลางทางหลวงแผ่นดินหมายเลข ๑๐๑ ตรงจุดที่อยู่ห่างจากทางหลวงแผ่นดินหมายเลข ๑๐๑ บรรจบกับถนน รพช. นน. หมายเลข ๑๑๐๓๘ ไปทางใต้ตามแนวทางหลวงแผ่นดินหมายเลข ๑๐๑ เป็นระยะทาง ๑,๒๐๐ เมตร เป็นเส้นตั้งฉากกับศูนย์กลางทางหลวงแผ่นดินหมายเลข ๑๐๑ ไปทางทิศตะวันตกจนบรรจบจุดที่อยู่ห่างตามแนวเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑๐๑
ทิศตะวันตก  เป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑๐๑ ผ่านแม่น้ำสมุนไปบรรจบแนวเขตป่าสงวนแห่งชาติป่าเขาน้อยและป่าไม้ถาวรตามมติคณะรัฐมนตรีป่าเขาน้อย เป็นเส้นเลียบแนวเขตป่าสงวนแห่งชาติป่าเขาน้อยและป่าไม้ถาวรตามมติคณะรัฐมนตรีป่าเขาน้อย ขึ้นไปทางเหนือถึงจุดที่อยู่ห่างจากทางหลวงแผ่นดินหมายเลข ๑๐๒๕ ไปทางทิศตะวันตกเฉียงเหนือ ตามแนวเขตป่าไม้ถาวรตามมติคณะรัฐมนตรีป่าเขาน้อย เป็นระยะ ๖๐๐ เมตร เป็นเส้นตรงไปทางทิศเหนือบรรจบทางหลวงแผ่นดินหมายเลข ๑๐๙๑ ตรงจุดที่อยู่ห่างจากทางหลวงแผ่นดินหมายเลข ๑๐๙๑ บรรจบกับถนนรอบเมืองด้านตะวันตก ไปทางทิศตะวันตกตามทางหลวงแผ่นดินหมายเลข ๑๐๙๑ เป็นระยะทาง ๑,๕๐๐ เมตร เป็นเส้นตรงขึ้นไปทางทิศเหนือบรรจบกับแนวเขตป่าสงวนแห่งชาติป่าถ้ำผาตูบและป่าไม้ถาวรตามมติคณะรัฐมนตรีป่าถ้ำผาตูบตรงจุดที่อยู่ห่างตามแนวเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๐๘๐ เป็นเส้นเลียบแนวเขตป่าสงวนแห่งชาติไปทางทิศเหนือจนบรรจบกับจุดเริ่มต้น
เว้นแต่พื้นที่บริเวณที่ ๒
บริเวณที่ ๒ หมายความว่า พื้นที่บริเวณดังต่อไปนี้
๒.๑ ทิศเหนือ  จดทางหลวงแผ่นดินหมายเลข ๑๐๘๐ ฟากใต้
ทิศตะวันออก 
จดทางหลวงแผ่นดินหมายเลข ๑๐๘๐ ฟากตะวันตก
ทิศใต้ 
จดถนนสาธารณะไม่ปรากฏชื่อ ฟากเหนือ
ทิศตะวันตก 
จดเส้นตรงที่ต่อตรงจากแนวเขตด้านทิศเหนือ ซึ่งเป็นทางหลวงแผ่นดินหมายเลข ๑๐๘๐ ฟากตะวันตก ไปทางทิศตะวันออกเฉียงใต้จนบรรจบกับถนนสาธารณะไม่ปรากฏชื่อ ตรงจุดที่อยู่ห่างจากถนนสาธารณะไม่ปรากฏชื่อ บรรจบกับทางหลวงแผ่นดินหมายเลข ๑๐๘๐ ไปทางทิศตะวันตกเฉียงใต้ ตามแนวถนนสาธารณะไม่ปรากฏชื่อ
เป็นระยะ ๙๐๐ เมตร ยกเว้นบริเวณหน่วยบำรุงทางเคลื่อนที่ แขวงการทางน่าน
๒.๒ ทิศเหนือ 
จดถนนสาธารณะไม่ปรากฏชื่อ ฟากใต้
ทิศตะวันออก 
จดทางหลวงแผ่นดินหมายเลข ๑๐๘๐ ฟากตะวันตก และถนนมหายศ ฟากตะวันตก
ทิศใต้ 
จดถนนสาธารณะไม่ปรากฏชื่อ ฟากเหนือ
ทิศตะวันตก 
จดถนนสาธารณะไม่ปรากฏชื่อ ฟากเหนือ ตรงจุดที่อยู่ห่างจากถนนสาธารณะไม่ปรากฏชื่อบรรจบกับถนนมหายศ ไปทางทิศตะวันตกเฉียงเหนือ ตามแนวถนนสาธารณะไม่ปรากฏชื่อ เป็นระยะทาง ๑,๗๕๐ เมตร เป็นเส้นตรงไปทางทิศตะวันออกเฉียงเหนือ จนบรรจบกับถนนสาธารณะไม่ปรากฏชื่อ ตรงจุดที่อยู่ห่างจากถนนสาธารณะไม่ปรากฏชื่อ บรรจบกับทางหลวงแผ่นดินหมายเลข ๑๐๘๐ ไปทางทิศตะวันตกเฉียงใต้ ตามแนวถนนสาธารณะไม่ปรากฏชื่อ
เป็นระยะ ๙๐๐ เมตร ยกเว้นบริเวณสนามกีฬาจังหวัดน่าน และสุสานจีน สุสานคริสตจักร และฌาปนสถานเทศบาลเมืองน่าน
๒.๓ ทิศเหนือ 
จดถนนวรวิชัย ฟากใต้
ทิศตะวันออก  จดถนนมหายศ ฟากตะวันตก
ทิศใต้ 
จดทางหลวงแผ่นดินหมายเลข ๑๐๘๐ ฟากเหนือ
ทิศตะวันตก 
จดแนวเขตทหาร
๒.๔ ทิศเหนือ 
จดถนนรังษีเกษม ฟากใต้
ทิศตะวันออก 
จดเส้นตรงที่ลากจากถนนรังษีเกษม ตรงจุดที่ถนนรังษีเกษม บรรจบกับถนนสุมนเทวราชไปทางทิศตะวันออกเฉียงใต้ ตามแนวถนนรังษีเกษม เป็นระยะ ๔๖๐ เมตร ไปทางทิศตะวันตกเฉียงใต้จนบรรจบกับถนนคำยอดตรงจุดที่ถนนคำยอดบรรจบกับถนนมะโน
ทิศใต้  จดถนนคำยอด ฟากเหนือ
ทิศตะวันตก 
จดถนนสุมนเทวราช ฟากตะวันออก
๒.๕ ทิศเหนือ 
จดถนนสาธารณะไม่ปรากฏชื่อ ฟากใต้ และฌาปนสถานเทศบาลเมืองน่าน
ทิศตะวันออก  จดถนนมหายศ ฟากตะวันตก วัดสวนตาล แนวเขตเทศบาลเมืองน่าน จังหวัดน่าน ถนนสาธารณะไม่ปรากฏชื่อ ฟากเหนือ และถนนสาธารณะไม่ปรากฏชื่อ ฟากตะวันตก
ทิศใต้ 
จดทางหลวงแผ่นดินหมายเลข ๑๐๙๑ ฟากเหนือ
ทิศตะวันตก 
จดเส้นตรงที่ลากจากทางหลวงแผ่นดินหมายเลข ๑๐๙๑ ตรงจุดที่อยู่ห่างจากทางหลวงแผ่นดินหมายเลข ๑๐๙๑ บรรจบกับถนนรอบเมืองด้านตะวันตก ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๑๐๙๑ เป็นระยะ ๘๐๐ เมตร ไปทางทิศตะวันออกเฉียงเหนือ จนบรรจบกับถนนสาธารณะไม่ปรากฏชื่อ ตรงจุดที่อยู่ห่างจากถนนสาธารณะไม่ปรากฏชื่อ บรรจบกับถนนมหายศ ไปทางทิศตะวันตกเฉียงเหนือ ตามแนวถนนสาธารณะไม่ปรากฏชื่อ เป็นระยะ ๑,๗๕๐ เมตร
๒.๖ ทิศเหนือ 
จดทางหลวงแผ่นดินหมายเลข ๑๐๙๑ ฟากใต้
ทิศตะวันออก 
จดถนนสาธารณะไม่ปรากฏชื่อ ฟากตะวันตก ห้วยร่องน้ำ
ทิศใต้ 
จดทางหลวงแผ่นดินหมายเลข ๑๐๒๕ ฟากเหนือ
ทิศตะวันตก 
จดเส้นตรงที่ลากจากทางหลวงแผ่นดินหมายเลข ๑๐๒๕ ตรงจุดที่อยู่ห่างจากแนวเขตป่าไม้ถาวรตามมติคณะรัฐมนตรีป่าเขาน้อย ไปทางทิศตะวันออกตามแนวทางหลวงแผ่นดินหมายเลข ๑๐๒๕ เป็นระยะ ๓๐๐ เมตร ไปทางทิศเหนือ จนบรรจบกับทางหลวงแผ่นดินหมายเลข ๑๐๙๑ ตรงจุดที่อยู่ห่างจากทางหลวงแผ่นดินหมายเลข ๑๐๙๑ บรรจบกับถนนรอบเมืองด้านตะวันตก ไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๐๙๑ เป็นระยะ ๘๐๐ เมตร
๒.๗ ทิศเหนือ 
จดทางหลวงแผ่นดินหมายเลข ๑๐๒๕ ฟากใต้
ทิศตะวันออก  จดกำแพงเมืองเก่า  ทางหลวงแผ่นดินหมายเลข ๑๐๑ ฟากตะวันตก เส้นตั้งฉากระยะ ๒๐๐ เมตร กับศูนย์กลางทางหลวงแผ่นดินหมายเลข ๑๐๑ ตรงจุดที่อยู่ห่างจากทางหลวงแผ่นดินหมายเลข ๑๐๑ ตัดกับแม่น้ำสมุน ไปทางทิศตะวันออกเฉียงเหนือตามแนวทางหลวงแผ่นดินหมายเลข ๑๐๑ เป็นระยะ ๕๐๐ เมตร เป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑๐๑ ไปทางทิศตะวันตกเฉียงใต้ จนบรรจบเส้นตั้งฉากกับศูนย์กลางทางหลวงแผ่นดินหมายเลข ๑๐๑ ตรงจุดที่อยู่ห่างจากทางหลวงแผ่นดินหมายเลข ๑๐๑ ตัดกับแม่น้ำสมุน ไปทางทิศตะวันออกเฉียงเหนือตามแนวทางหลวงแผ่นดินหมายเลข ๑๐๑ เป็นระยะ ๒๐๐ เมตร
ทิศใต้  จดแม่น้ำสมุน ฝั่งเหนือ
ทิศตะวันตก 
จดเส้นขนานระยะ ๖๐๐ เมตร กับศูนย์กลางทางหลวงแผ่นดินหมายเลข ๑๐๑ และเส้นขนานระยะ ๕๐ เมตร กับคลองส่งน้ำ ฝั่งตะวันออก
๒.๘ ทิศเหนือ 
จดกำแพงเมืองเก่า และห้วยร่องน้ำฝั่งใต้
ทิศตะวันออก 
จดแม่น้ำน่าน ฝั่งตะวันตกและเส้นขนานระยะ ๕๐ เมตร กับแม่น้ำน่าน ฝั่งตะวันตก
ทิศใต้  จดเส้นขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อ ถนนสาธารณะไม่ปรากฏชื่อ ฟากตะวันออก เส้นตรงที่ลากจากถนนสาธารณะไม่ปรากฏชื่อ ตรงจุดที่อยู่ห่างจากเส้นขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อ บรรจบกับถนนสาธารณะไม่ปรากฏชื่อ ไปทางทิศตะวันออกเฉียงเหนือ ตามแนวถนนสาธารณะไม่ปรากฏชื่อ เป็นระยะ ๑๕๐ เมตร ไปทางทิศตะวันตกเฉียงเหนือ จนบรรจบกับแม่น้ำสมุนฝั่งเหนือ ตรงจุดที่อยู่ห่างจากทางหลวงแผ่นดินหมายเลข ๑๐๑ ตัดกับแม่น้ำสมุน ไปทางทิศตะวันออกเฉียงใต้ตามแนวแม่น้ำสมุน
ฝั่งเหนือ เป็นระยะ ๓๐๐ เมตร และแม่น้ำสมุน ฝั่งเหนือ
ทิศตะวันตก 
จดทางหลวงแผ่นดินหมายเลข ๑๐๑ ฟากตะวันออก
๒.๙ ทิศเหนือ 
จดแม่น้ำสมุน ฝั่งใต้ 
ทิศตะวันออก 
จดทางหลวงแผ่นดินหมายเลข ๑๐๑ ฟากตะวันตก
ทิศใต้ 
จดเส้นตั้งฉากกับศูนย์กลางทางหลวงแผ่นดินหมายเลข ๑๐๑ ตรงจุดที่อยู่ห่างจากถนน รพช.นน. หมายเลข ๑๑๐๓๘ บรรจบกับทางหลวงแผ่นดินหมายเลข ๑๐๑ ไปทางทิศเหนือตามแนวทางหลวงแผ่นดินหมายเลข ๑๐๑ เป็นระยะ ๓๕๐ เมตร
ทิศตะวันตก 
จดเส้นขนานระยะ ๖๐๐ เมตร กับศูนย์กลางทางหลวงแผ่นดินหมายเลข ๑๐๑
๒.๑๐ ทิศเหนือ  จดแม่น้ำสมุน ฝั่งใต้
ทิศตะวันออก 
จดแม่น้ำสมุน ฝั่งตะวันตก แม่น้ำน่าน ฝั่งตะวันตกและเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๐๑
ทิศใต้  จดเส้นตั้งฉากกับศูนย์กลางทางหลวงแผ่นดินหมายเลข ๑๐๑ ตรงจุดที่อยู่ห่างจากถนน รพช.นน. หมายเลข ๑๑๐๓๘ ไปทางทิศเหนือ ตามแนวทางหลวงแผ่นดินหมายเลข ๑๐๑ เป็นระยะ ๓๕๐ เมตร
ทิศตะวันตก 
จดทางหลวงแผ่นดินหมายเลข ๑๐๑ ฟากตะวันออก
ทั้งนี้  ไม่รวมถึงสถานที่ราชการ สถาบันการศึกษา ศาสนสถาน สนามกีฬา ฌาปนสถาน และสุสาน
ทั้งนี้  ตามแผนที่ท้ายกฎกระทรวงนี้

ข้อ ๒  ให้กำหนดพื้นที่บางส่วนในท้องที่ตำบลผาสิงห์ ตำบลในเวียง ตำบลไชยสถาน ตำบลดู่ใต้ อำเภอเมืองน่าน และตำบลฝายแก้ว ตำบลม่วงตึ๊ด ตำบลท่าน้าว กิ่งอำเภอภูเพียง
อำเภอเมืองน่าน จังหวัดน่าน ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้
(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตรขึ้นไป
(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้
(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร
(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้
๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า
๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร
๓.
มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร
๔.
มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑
๕. มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ ๒๐
๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว
๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร
๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวก

ข้อ ๓  ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒

ข้อ ๔  อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒

ข้อ ๕  อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้

ให้ไว้
ณ วันที่ ๑ กันยายน พ.ศ. ๒๕๔๗
โภคิน  พลกุล
รัฐมนตรีว่าการกระทรวงมหาดไทย

[เอกสารแนบ]
๑. แผนที่ท้ายกฎกระทรวงกำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิดหรือบางประเภท
ในพื้นที่บางส่วนในท้องที่ตำบลผาสิงห์ ตำบลในเวียง ตำบลไชยสถาน ตำบลดู่ใต้
อำเภอเมืองน่าน และตำบลฝายแก้ว ตำบลม่วงตึ๊ด ตำบลท่าน้าว กิ่งอำเภอภูเพียง อำเภอเมืองน่าน
จังหวัดน่าน พ.ศ. ๒๕๔๗

(ดูข้อมูลภาพกฎหมาย)

หมายเหตุ
:- เหตุผลในการประกาศใช้กฎกระทรวงฉบับนี้ คือ
เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด
หรือบางประเภท ในพื้นที่บางส่วนในท้องที่ตำบลผาสิงห์ ตำบลในเวียง ตำบลไชยสถาน ตำบลดู่ใต้ อำเภอเมืองน่าน และตำบลฝายแก้ว ตำบลม่วงตึ๊ด ตำบลท่าน้าว กิ่งอำเภอภูเพียง จังหวัดน่าน ลงวันที่
๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา
๑๓ วรรคสอง แห่งพระราชบัญญัติควบคุมอาคาร พ.ศ.
๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับ
ให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป
เพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจร
จึงจำเป็นต้องออกกฎกระทรวงนี้

ศุภชัย/พิมพ์
๒๐ พฤษภาคม ๒๕๔๘
ฐิติพงษ์/พัชรินทร์/ตรวจ
๓๑
พฤษภาคม ๒๕๔๘
A+B

[๑] รก.๒๕๔๗/พ๕๑ก/๑๓๑/๓ กันยายน
๒๕๔๗